Antti Kallioväli

Harjoitustyö

Web-ohjelmoinnin perusteet

TITE22

kevät 2023

# OSA 1: SUUNNITTELU

### Sanallinen yleiskuvaus

Lähdin tekemään sivustoa tulevasta kesälomamatkastamme. Sivuja tein kolme: etusivu kesälomamatka, muistilista ja tekemistä kohteessa. Etusivulle halusin tietysti laittaa laskurin, mikä laskee päivät, tunnit jne. siihen asti, kun koneen pitäisi nousta ilmaan. Jaoin kaikki sivut samanlaisiin osioihin eli otsikko, navigointi, kolme saraketta (vasen, keskimmäinen ja oikea) ja alapalkki. Muistilista sivulle, laitoin listan muistettavista asioista ja valinnat hoitamatta ja hoidettu, jossa tallentuu valinta. Muuten kerroin sivuilla matkaan liittyviä asioita ja aiempaa matkahistoriaa. Lisäsin hyödyllisiä linkkejä, kuvia ja videon.

### Rakenteen ja navigoinnin kuvaus

Työn sivut sijaitsevat tiedosto- ja hakemistorakenteessa, jossa juurihakemistossa on etusivu (index.html) ja hakemistot CSS, media ja sivut. Hakemisto CSS sisältää CSS-tiedoston, media käytetyt kuvat ja hakemistosta sivut löytyvät loput HTML-sivut.

Sivujen välinen navigointi on toteutettu CSS:n avulla navigointipalkkina, joka on kaikilla sivuilla. Tämä mahdollistaa edestakaisen navigoinnin kaikilta sivuilta kaikille sivuille. Etusivulta on lisäksi ulkoiset linkit TUI:n, ulkoministeriön ja hotellin sivuille. Toisella sivulla on linkki kuljetuksen varaamiseen. Kolmannella sivulla on linkki TUI:n retkille ja nähtävyyksille. Dynaamista osaa on etusivulla aikalaskuri ja toisella sivulla radio buttonit tallennustoiminnolla. CSS:llä

# OSA 3: DYNAAMISTEN OSIEN TOTEUTUS

### Toteutuksen kuvaus

Aikalaskuri:

JavaScript-koodi laskee ajanjakson jäljellä olevan ajan tiettyyn päivämäärään ja kellonaikaan asti. Käytin tähän JavaScriptin Date-objektia ja setInterval()-metodia. Asetettu tavoitepäivämäärä ja -aika tallentuu muuttujaan "deadline". Interval-timer päivittää laskuria joka sekunti. Lasketaan jäljellä olevan aika käyttämällä Date-objektia ja vähentämällä se sen hetkisestä ajasta. Ajanjakson jäljellä oleva aika muunnetaan päiviksi, tunneiksi, minuuteiksi ja sekunneiksi. Laskuri päivittyy joka sekunti, ja laskurin arvo päivitetään HTML-sivulle käyttämällä document.getElementById()-metodia. Kun aika on kulunut, koodi pysäyttää interval-timerin ja näyttää viestin "Olisi syytä olla jo koneessa!"

Radio buttonit:

JavaScript-koodilla tallennetaan valittu vaihtoehto Local Storage -muuttujaan ja tarkistetaan tallennettu valinta asettamalla se takaisin radiopainikkeelle. AddEventListener kuuntelija tallentaa valinnan Local Storage -muuttujaan aina, kun valitaan jokin vaihtoehto. Kun käynnistetään sivu uudelleen, koodi tarkistaa, onko tallennettua valintaa olemassa Local Storage -muuttujassa. Jos tallennettu valinta löytyy, koodi hakee HTML-sivulta kaikki "tarkistuslista" -nimiset elementit ja tarkistaa, mikä niistä vastaa tallennettua arvoa. Kun oikea radiopainike on löytynyt, koodi asettaa sen valituksi.